איתמר בן מאיר

איתמר בן מאיר (נולד ב-23 בינואר 1977, ד' בשבט תשל"ז) הוא רואה חשבון, כלכלן ואיש ניהול ישראלי, אשר כיהן כמנכ"ל חברת נתיבי איילון ומכהן משנת 2021 כמנכ"ל קבוצת דרייב. 

== ביוגרפיה ==
בן מאיר נולד בירושלים. התגייס בשנת 1995 ושירת בחיל המודיעין ביחידת 8200 עד לשחרורו בשנת 1998, לאחריו החל ללמוד באוניברסיטה העברית בירושלים.

== קריירה ציבורית ==
בן מאיר החל את דרכו בסקטור הציבורי בשנת 2006 כאשר הוא מונה לתפקיד מנהל אגף הכספים של רשות הטבע והגנים, בו הוא החזיק עד לשנת 2012.

מאז עזיבתו ועד היום משמש בן מאיר כחבר ועד מנהל בקרן לשמירת הטבע והמורשת, המגייסת כספים לפעילויות לשמירת הטבע, החינוך והמורשת בארץ.

בשנת 2012, בן מאיר החל לכהן כמשנה למנכ"ל וכסמנכ"ל כספים בחברה העירונית לתשתיות מוריה חברה לפיתוח ירושלים, העוסקת בפיתוח תשתיות בעיר הבירה, עם דגש על פרויקטים מבוססי תחבורה כגון הרכבת הקלה, כביש בגין דרום, מחלפים שונים וכן פרויקטים בתחום הבינוי כגון מרכז פיס "ארנה", היציע הדרומי באצטדיון טדי ועוד. בן מאיר החזיק בתפקיד עד שנת 2017.

באוגוסט 2017, החל לכהן כמנכ"ל של החברה הממשלתית נתיבי איילון. בתפקיד זה כיהן עד שנת 2021.

בדצמבר 2021, מונה לתפקיד מנכ"ל קבוצת דרייב, המוחזקת על ידי שיכון ובינוי, קרן קיסטון, חברת כלל וחברת הפניקס, מחזיקה מספר חברות מובילות בתחום התשתיות והתחבורה. 

לקבוצה שתי זרועות עסקיות:

* זרוע הזכיינות, הכוללת את חברת דרך ארץ –  מפעילת כביש 6, חברת נתיבי הכרמל – מפעילת מנהרות הכרמל וחברת דרך הצפון – האמונה על רשת כבישים מרכזית צפונית לחדרה.
* זרוע השירותים, הכוללת חברות המעניקות שירותים לקבוצה וללקוחות חיצוניים, עוסקות בתחזוקה וניהול שוטף של פרויקטים ומתן פתרונות תחבורה חכמים – חברת דרך בטוחה–  קבלן תשתיות וניהול פרויקטים וחברת א.א.כ.י המתמחה בתחום החשמל בתחבורה, בדגש על פריסת תשתיות, שדרוג תאורה והקמת עמדות הטענה.

ב-29 במאי 2024 אישר דיקרטוריון נת"ע את המלצת ועדת האיתור למינויו למנכ"ל החברה.

== פעילות כמנכ"ל נתיבי איילון ==

בן מאיר ניהל את החברה בעת הפיכתה לחברה ממשלתית בבעלות מלאה של משרד התחבורה, וכן בהגברת הפריסה הארצית במגוון פרויקטים אסטרטגיים במרחב העירוני-מטרופוליני.
* הקמת חניוני ענק ונתיבים מהירים בכביש 2 וכביש 20
* הקמת רשת נתיבי העדפה לתחבורה ציבורית, הרשת המטרופולינית-מהיר לעיר, ב-17 רשויות מקומיות לקידום תחבורה ציבורית בת קיימא.
* הקמת 'רשת האופנידן', רשת שבילי אופניים בינעירונית, מוצללת, רציפה ובטוחה שתחבר בין ערי המרכז ומוקדי התעסוקה.
* הקמת גשר יהודית
* סלילת כביש 200 (עוקף רמלה-לוד)
* קידום תוכנית אב לתחבורה בכל רחבי הארץ
* פרויקטים תשתיתיים-תחבורתיים ביישובי החברה הערבית

בנוסף לתחומים אלו, בן מאיר פעל להרחבת פעילות החברה לעולמות נוספים:
* הקמת מרכזי ניהול תנועה מתקדמים במטרופולין תל אביב וחיפה
* הטמעת טכנולוגיות מתקדמות בתחום תשתיות התחבורה
* הקמת אתרי ניסויים לתחבורה חכמה

בשנת 2021, הדו"חות הכספיים של החברה הציגו מגמת גידול במחזור ההכנסות שהגיעו ל-1.5 מיליארד ₪ בשנת 2021, העומד על שיפור של כ-500% בהשוואה לשנת 2017.
ממוזער

== תארים ותעודות אקדמיים ==
בשנת 2002, סיים בן מאיר תואר ראשון כמצטיין דיקן בחשבונאות וכלכלה באוניברסיטה העברית בירושלים. בשנת 2011 השלים תואר שני כמצטיין דיקן בחשבונאות בחוג לכלכלה של אוניברסיטת בר-אילן.

החל משנת 2007, בן מאיר משמש גם כמרצה לניתוח דו"חות כספיים וחשבונאות פיננסית כחלק מהחוג למנהל עסקים ובתוכנית Executive MBA באוניברסיטה העברית בירושלים.

בנוסף לכך, משמש בן מאיר כמרצה בקורסי דירקטורים של המרכז להכשרת מנהלים באוניברסיטה העברית.

== חיים אישיים ==
בן מאיר מתגורר כיום ביישוב הר אדר, נשוי לנועה ואב ל-3 ילדים: דור, יונתן ועלמה. 

== קישורים חיצוניים ==
* יובל שדה, [https://www.calcalist.co.il/local_news/article/ryhitp11bf לאחר 4 שנים: מנכ"ל נתיבי איילון, איתמר בן מאיר, מסיים את תפקידו], באתר כלכליסט, 23 באוגוסט 2021
* גיא ליברמן, [https://www.globes.co.il/news/article.aspx?did=1001382641 מנכ"ל נתיבי איילון איתמר בן מאיר פורש מתפקידו לאחר 4 שנים], באתר גלובס, 23 באוגוסט 2021
* גיא ליברמן, [https://www.globes.co.il/news/article.aspx?did=1001385883 הרכבות שנועדו להציל אותנו מהפקקים ייצאו מהתחנה רק בעוד שש שנים], באתר גלובס, 7 באוקטובר 2021
* אסף זגריזק, [https://www.ynet.co.il/news/article/r1119rj3td "ראש עיר שלא יקדם היום נתיבי אוטובוסים, יידרש לכך כשהכול יהיה פקוק"], באתר וואינט, 17 ביולי 2021
* גיא ליברמן, [https://www.globes.co.il/news/article.aspx?did=1001380132 "נתיבי איילון חוברת לעיריית בני ברק: תנהל את הרמזורים בעיר"], באתר גלובס, 5 באוגוסט 2021
* ליאור גוטמן,[https://www.calcalist.co.il/local/articles/0,7340,L-3881732,00.html היעד: ב־2025 הסינים יסיעו המונים בראשון לציון], באתר כלכליסט, 15 בדצמבר 2020
* רועי רובינשטיין, [https://www.ynet.co.il/articles/0,7340,L-5605308,00.html מנכ"ל נתיבי איילון ל-ynet: "חייבים לשנות את הרגלי הנסיעה. זה מצב חירום"], באתר וואינט, 13 באוקטובר 2019
* רונן נצר, [https://www.globes.co.il/news/article.aspx?did=1001228641 האיש שאחראי על הפקק של המדינה: נטשו את הפרייבט], באתר גלובס, 23 במרץ 2018
* קינן כהן, [https://news.walla.co.il/item/3428160 הביקוש לניסויים המריא, ושדה הרחפנים הראשון בישראל יוקם בירוחם], באתר וואלה!, 8 באפריל 2021
* שלומי דיאז, [https://www.israelhayom.co.il/article/725691 גשר יהודית בת"א ייפתח מחר], באתר ישראל היום, 19 בינואר 2020
* בשיתוף מעלה, [https://www.ice.co.il/all-projects/news/article/825963 נחשף דירוג מעלה לאחריות תאגידית ESG: מי החברות המובילות ב-2021?], באתר אייס, 21 ביולי 2021
* שאול אמסטרדמסקי, [https://www.kan.org.il/Podcast/item.aspx?pid=25059 פרק 215: 13 קמ"ש באיילון], בפודקאסט חיות כיס, באתר כאן, 17 בנובמבר 2021
* אודי עציון, [https://www.ynet.co.il/wheels/article/bymgkcduy?utm_source=m.ynet.co.il&utm_medium=social&utm_campaign=whatsapp מנכ"ל נתיבי איילון: עד 2022 נסיים את רוב אוטוסטרדות האופניים בגוש דן], באתר וואינט, 22 בנובמבר 2021

==הערות שוליים==

קטגוריה:רואי חשבון ישראלים
קטגוריה:כלכלנים ישראלים
קטגוריה:מנכ"לים ישראלים
קטגוריה:בוגרי האוניברסיטה העברית בירושלים
קטגוריה:הר אדר: אישים
קטגוריה:ישראלים שנולדו ב-1977